Correggio


 * __Correggio, Uzašašće Bogorodice__**

//Uzašašće Bogorodice// - freska na kupoli katedrale u Parmi (Italija) - reprodukcija

Detalj sa freske //Uzašašće Bogorodice// (središnji dio freske) - reprodukcija

PODACI O AUTORU DJELA: Talijanski renesansni slikar Antonio Allegri da Correggio rođen je u kolovozu 1489. godine, a umro je u ožujku 1534. godine. Bio je najpoznatiji slikar parmanske škole talijanske renesanse. Zaslužan je za neka od najznamenitijih djela likovne umjetnosti 16. stoljeća. Povjesničari umjetnosti su njegovo korištenje dinamičnih kompozicija, iluzionističku i dramatičnu kompoziciju proglasili pretečom rokoko stila (18.st.) Obično je slikao djela vjerske tematike, ali je poznat i po ciklusu slika //Ljubavi Jupiterove//. Iz ciklusa slika //Ljubavi Jupiterove// najpoznatija slika je //Jupiter i Io//.

PODACI O DJELU-VRIJEME I MJESTO NASTANKA: Djelo //Uzašašće Bogorodice// nastalo je 1526. godine. Nalazi se na kupoli katedrale u Parmi ( Italija).

PODACI O DJELU-TEHNIKA I TEHNOLOGIJA: Djelo //Uzašašće Bogorodice// je freska. Freska je tehnika slikanja na zidu. Slika se bojama, koje se rastapaju u vodi, po svježem sloju žbuke. Boja se suši istovremeno s podlogom (žbukom) i tako se nerazdvojno veže s njom. Rad na svježoj žbuci zahtijeva sigurnost i brzinu jer se naknadne promjene mogu izvršiti tek tako da se ukloni čitav sloj žbuke i zamijeni novim slojem. Zato su slikari prethodno izrađivali crtež na kartonu koji se slagao s konačnim djelom i prenosili su obrise na svježu žbuku.

PODACI O DJELU-TEMA : Tema ovog djela određena je kršćanskim izvorima. Djelo prikazuje uzašašće Bogorodice. Isus, koji se nalazi u središtu slike, ide u susret svojoj majci, koja se nalazi među anđelima. Vrtlog bezbrojnih anđela svira instrumente i pjeva. Među anđelima se nalaze Adam i Eva.

LINKOVI: [|Djelo Jupiter i Io] [|Rokoko] [|Grad Parma] [|Katedrala u Parmi]